Мъж простреля бременната си приятелка с газов пистолет – Труд
Мъж простреля бременната си приятелка с газов пистолет
11.02.2015 • 12:29
24-годишен мъж простреля с газов пистолет 21-годишна бременна жена, с която живее на семейни начала, съобщават от полицията. Инцидентът е станал в село Орляк, а сигналът за него е подаден на 10 февруари около 19.15 часа в Районното управление на МВР в Тервел.
В дома на бременната в седмия месец жена възникнал скандал между брат й и приятеля й. Скандалът прераснал в побой между двамата и 24-годишният Е.А. възпроизвел изстрели със законно притежаван газов пистолет, при което жената получила изгаряния в областта на дланта. Пострадалата е транспортирана от екип на ЦСМП в МБАЛ Добрич за преглед, без опасност за живота. По случая е образувано досъдебно производство.